Document ID: 32013R0770

REGULAMENTUL DE PUNERE ÎN APLICARE (UE) NR. 770/2013 AL COMISIEI
din 8 august 2013
privind operarea de deduceri din cotele de pescuit disponibile pentru anumite stocuri în 2013 din cauza depășirii cotelor de pescuit din anii precedenți
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 105 alineatele (1), (2) și (3),
întrucât:
(1)
Cotele de pescuit pentru anul 2012 s-au stabilit prin:
-
Regulamentul (UE) nr. 1225/2010 al Consiliului din 13 decembrie 2010 de stabilire, pentru 2011 și 2012, a posibilităților de pescuit pentru navele din UE în ceea ce privește stocurile de pește din anumite specii de adâncime (2);
-
Regulamentul (UE) nr. 1256/2011 al Consiliului din 30 noiembrie 2011 de stabilire, pentru 2012, a posibilităților de pescuit pentru anumite resurse halieutice și grupe de resurse halieutice aplicabile în Marea Baltică și de modificare a Regulamentului (UE) nr. 1124/2010 (3);
-
Regulamentul (UE) nr. 5/2012 al Consiliului din 19 decembrie 2011 de stabilire, pentru 2012, a posibilităților de pescuit pentru anumite stocuri de pește și grupe de stocuri de pește aplicabile în Marea Neagră (4);
-
Regulamentul (UE) nr. 43/2012 al Consiliului din 17 ianuarie 2012 de stabilire, pentru 2012, a posibilităților de pescuit disponibile pentru navele din UE în privința anumitor stocuri de pește și grupe de stocuri de pește care nu fac obiectul unor negocieri sau acorduri internaționale (5); și
-
Regulamentul (UE) nr. 44/2012 al Consiliului din 17 ianuarie 2012 de stabilire, pentru 2012, a posibilităților de pescuit disponibile în apele UE și, pentru navele din UE, în anumite ape din afara UE pentru anumite stocuri de pește și grupe de stocuri de pește care fac obiectul unor negocieri sau acorduri internaționale (6).
(2)
Cotele de pescuit pentru anul 2013 s-au stabilit prin:
-
Regulamentul (UE) nr. 1262/2012 al Consiliului din 20 decembrie 2012 de stabilire, pentru 2013 și 2014, a posibilităților de pescuit pentru navele din UE în ceea ce privește anumite stocuri de pești de adâncime (7);
-
Regulamentul (UE) nr. 1088/2012 al Consiliului din 20 noiembrie 2012 de stabilire, pentru 2013, a posibilităților de pescuit pentru anumite resurse halieutice și grupe de resurse halieutice aplicabile în Marea Baltică (8);
-
Regulamentul (UE) nr. 1261/2012 al Consiliului din 20 decembrie 2012 de stabilire, pentru 2013, a posibilităților de pescuit pentru anumite resurse halieutice și grupe de resurse halieutice aplicabile în Marea Neagră (9);
-
Regulamentul (UE) nr. 39/2013 al Consiliului din 21 ianuarie 2013 de stabilire, pentru 2013, a posibilităților de pescuit disponibile pentru navele din UE în privința anumitor stocuri de pește și grupe de stocuri de pește care nu fac obiectul unor negocieri sau acorduri internaționale (10); și
-
Regulamentul (UE) nr. 40/2013 al Consiliului din 21 ianuarie 2013 de stabilire, pentru 2013, a posibilităților de pescuit disponibile în apele UE și, pentru navele din UE, în anumite ape din afara UE pentru anumite stocuri de pește și grupe de stocuri de pește care fac obiectul unor negocieri sau acorduri internaționale (11).
(3)
În conformitate cu articolul 105 alineatul (1) din Regulamentul (CE) nr. 1224/2009, dacă Comisia stabilește că un stat membru a depășit cotele de pescuit care i-au fost alocate, aceasta operează deduceri din viitoarele cote de pescuit ale statului membru respectiv.
(4)
La articolul 105 alineatele (2) și (3) din Regulamentul (CE) nr. 1224/2009 se prevede că astfel de deduceri trebuie operate în următorul an sau în următorii ani, aplicând anumiți factori de multiplicare stabiliți la alineatele respective.
(5)
Anumite state membre și-au depășit cotele de pescuit pentru anul 2012. Este deci oportun să se opereze deduceri din cotele de pescuit care le-au fost alocate în 2013 și, dacă este cazul, în anii următori, pentru stocurile din care s-a pescuit excesiv.
(6)
În 2012, Spania și-a depășit cota de langustină în zonele IX și X și în apele UE ale zonei CECAF 34.1.1 (NEP/93411). Dat fiind că acest stoc face obiectul unui plan multianual (12), ar trebui să se aplice un factor de multiplicare de *1,5. Prin scrisoarea din 26 martie 2013, Spania a solicitat ca deducerea datorată să se întindă pe o perioadă de trei ani. Având în vedere că o scădere semnificativă a cotei ar determina aruncarea înapoi în mare a unor cantități excesive din specia în cauză, în conformitate cu punctul 3 litera (b) din comunicarea Comisiei - Orientări privind deducerea cotelor în conformitate cu articolul 105 alineatele (1), (2) și (5) din Regulamentul (CE) nr. 1224/2009 (13), Comisia este de acord cu această cerere.
(7)
Prin Regulamentul de punere în aplicare (UE) nr. 700/2012 al Comisiei din 30 iulie 2012 privind operarea de deduceri din cotele de pescuit disponibile pentru anumite stocuri de pește în 2012 din cauza depășirii cotelor de pescuit din anii precedenți (14) și Regulamentul de punere în aplicare (UE) nr. 1136/2012 al Comisiei din 30 noiembrie 2012 privind operarea de deduceri din cotele de pescuit disponibile pentru anumite stocuri de pește în 2012 din cauza depășirii cotelor de pescuit pentru alte stocuri în anii precedenți și de modificare a Regulamentului de punere în aplicare (UE) nr. 700/2012 în ceea ce privește cantitățile care trebuie deduse în anii următori (15), s-au operat deduceri din cotele de pescuit pentru anumite țări și specii pentru anul 2012. Cu toate acestea, în cazul anumitor state membre, deducerile care trebuiau aplicate au fost mai mari decât cota lor pentru anul 2012 și, prin urmare, nu au putut fi efectuate în întregime în respectivul an. Pentru a se garanta că și în astfel de cazuri se deduce cantitatea totală, cantitățile rămase ar trebui luate în considerare la stabilirea deducerilor din cotele pe 2013 și, unde este cazul, din cotele ulterioare,
ADOPTĂ PREZENTUL REGULAMENT:
Articolul 1
(1) Cotele de pescuit stabilite pentru anul 2013 prin Regulamentele (UE) nr. 1262/2012, (UE) nr. 1088/2012, (UE) nr. 1261/2012, (UE) nr. 39/2013 și (UE) nr. 40/2013 se reduc în conformitate cu anexa.
(2) Alineatul (1) se aplică fără a aduce atingere deducerilor prevăzute de Regulamentul (UE) nr. 165/2011 al Comisiei (16).
Articolul 2
Pentru Spania, deducerea de 75,45 tone aplicabilă în 2013 din cauza depășirii în 2012 a cotei de pescuit pentru stocul de langustină din zonele IX și X și din apele UE din zona CECAF 34.1.1 (NEP/93411) se întinde pe o perioadă de trei ani.
Deducerea anuală aplicabilă stocului NEP/93411 spaniol se va ridica la 25,15 tone în 2013, 2014 și 2015, fără a aduce atingere niciunei alte adaptări a cotei din cauza eventualei depășiri ulterioare a cotei de pescuit.
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 august 2013.

Labels: 20
6